Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2013/014 FR/Air France από τη Γαλλία) /* COM/2014/0701 final */





ΑΙΤΙΟΛΟΓΙΚΗ ΕΚΘΕΣΗ Το άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[1] προβλέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ), στο πλαίσιο του μέγιστου ετήσιου ποσού των 150 εκατομμυρίων ευρώ (τιμές 2011), πέραν των ποσών για τους αντίστοιχους τομείς του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ για τις αιτήσεις που υποβάλλονται έως τις 31 Δεκεμβρίου 2013 ορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 20 Δεκεμβρίου 2013 η Γαλλία υπέβαλε την αίτηση EGF/2013/014 FR/Air France για χρηματοδοτική συνεισφορά από το ΕΤΠ, κατόπιν απολύσεων στην Air France στη Γαλλία. Η Επιτροπή, αφού εξέτασε διεξοδικά την αίτηση, κατέληξε στο συμπέρασμα, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι για χρηματοδοτική συνεισφορά με βάση τον εν λόγω κανονισμό. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EΤΠ/2013/014 Κράτος μέλος || Γαλλία Άρθρο 2 || α) Κύρια επιχείρηση || Air France Προμηθευτές και παραγωγοί επόμενου σταδίου || 0 Περίοδος αναφοράς || 1.7.2013 – 31.10.2013 Ημερομηνία έναρξης των εξατομικευμένων υπηρεσιών || 6.11.2012 Ημερομηνία της αίτησης || 20.12.2013 Απολύσεις κατά τη διάρκεια της περιόδου αναφοράς || 1 019 Απολύσεις πριν και μετά την περίοδο αναφοράς || 4 194 Σύνολο επιλέξιμων απολύσεων || 5 213 Απολυμένοι εργαζόμενοι που αναμένεται να συμμετάσχουν στα μέτρα || 3 886 Δαπάνες για τις εξατομικευμένες υπηρεσίες (σε ευρώ) || 51 845 626 Δαπάνες για τη χρήση του ΕΤΠ[3] (σε ευρώ) || 30 000 Δαπάνες για τη χρήση του ΕΤΠ (%) || 0,06 Συνολικός προϋπολογισμός (σε ευρώ) || 51 875 626 Συνεισφορά του ΕΤΠ (50 %) (σε ευρώ) || 25 937 813 1. Η αίτηση υποβλήθηκε στην Επιτροπή στις 20 Δεκεμβρίου 2013 και συμπληρώθηκε με επιπρόσθετα στοιχεία έως τις 24 Ιουλίου 2014. 2. Η αίτηση πληροί τους όρους για παρέμβαση του ΕΤΠ, όπως αυτοί ορίζονται στο άρθρο 2 στοιχείο α) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων που προβλέπεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης 3. Για να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στο παγκόσμιο εμπόριο λόγω της παγκοσμιοποίησης, η Γαλλία υποστηρίζει ότι, παρόλο που σε παγκόσμιο επίπεδο η διεθνής αγορά αερομεταφορών εξακολουθεί να κυριαρχείται από τις ευρωπαϊκές αεροπορικές εταιρείες, ο κλάδος έχει υποστεί σοβαρή οικονομική αναταραχή, ιδίως δε μείωση του μεριδίου αγοράς της ΕΕ. Κατά την περίοδο 2008-2012 η παγκόσμια κυκλοφορία αυξήθηκε κατά 4,6 % ετησίως, ως μέρος της τάσης μακροπρόθεσμης ανάπτυξης που παρατηρείται από το 1970. Ωστόσο, η εναέρια κυκλοφορία μεταξύ της Ευρώπης και του υπόλοιπου κόσμου αυξάνεται με βραδύτερους ρυθμούς (2,4 %), με αποτέλεσμα τη μείωση του μεριδίου αγοράς της ΕΕ-27 στις αεροπορικές μεταφορές, που μετράται σε επιβατοχιλιόμετρα εσόδων (ΕΧΕ). 4. Παρά την αύξηση της παγκόσμιας κυκλοφορίας κατά την περίοδο 2008-2012, η αύξηση της παγκόσμιας εναέριας κυκλοφορίας μεταξύ της Ευρώπης και του υπόλοιπου κόσμου ήταν περιορισμένη, κυρίως λόγω της χαμηλής αύξησης των ροών μεταξύ της Ευρώπης και της Μέσης Ανατολής. Αν και η μείωση της εναέριας κυκλοφορίας μεταξύ της ΕΕ και τεσσάρων από τις περιφέρειες που εξετάστηκαν (Βόρεια Αμερική, Νότια Αμερική, Αφρική και Ασία) κυμαινόταν από 0,3 % έως 2,8 %[4], η εναέρια κυκλοφορία μεταξύ της ΕΕ και της Μέσης Ανατολής μειώθηκε κατά 11,4 %. 5. Τα διαθέσιμα στοιχεία για το 2013[5] δείχνουν ότι η τάση που φαίνεται για την περίοδο 2008-2012 συνεχίζεται. Η Ευρώπη σημείωσε αύξηση κατά 3,8 % το 2013 σε σύγκριση με το 2012, ποσοστό χαμηλότερο από τον παγκόσμιο μέσο όρο (5,2 %), και αντιπροσωπεύει το 38 % της παγκόσμιας κυκλοφορίας (σε ΕΧΕ), μία ποσοστιαία μονάδα λιγότερο από ό,τι το 2012. Η περιοχή της Μέσης Ανατολής παραμένει η ταχύτερα αναπτυσσόμενη στον κόσμο, με αύξηση σε 10,9 % το 2013, αντιπροσωπεύει δε το 9 % της παγκόσμιας κυκλοφορίας. 6. Όπως φαίνεται στον κατωτέρω πίνακα που παρουσιάζει την εξέλιξη των μεριδίων αγοράς αφετηρίας-προορισμού μεταξύ της Ευρώπης, αφενός, και της υποσαχάριας Αφρικής, της Μέσης Ανατολής και της Ασίας, αφετέρου, τα μερίδια αγοράς των αεροπορικών εταιρειών της ΕΕ σημείωσαν πτώση κατά σχεδόν 10 ποσοστιαίες μονάδες έναντι των αερομεταφορέων του Περσικού Κόλπου και των Τουρκικών Αερογραμμών μεταξύ του 2008 και του 2013. 7. Οι επιπτώσεις αυτών των αλλαγών στο εμπόριο έχουν επιδεινωθεί από άλλους παράγοντες, όπως η μείωση της ζήτησης λόγω της οικονομικής κρίσης και της αύξησης των τιμών του πετρελαίου (τα καύσιμα αντιπροσωπεύουν μερικές φορές σχεδόν το ένα τρίτο του κόστους θέσης/χιλιόμετρο). 8. Η περίοδος 2008-2012 ήταν δύσκολη για τις τρεις μεγαλύτερες αεροπορικές εταιρείες της Ευρώπης, Lufthansa, Air France - KLM και IAG[6], όλες σημείωσαν ζημίες τουλάχιστον σε δύο από τα πέντε έτη που εξετάστηκαν. Καθαρά αποτελέσματα της Air France - KLM, της Lufthansa και της IAG (2008-2012) [7] (σε εκατ. ευρώ) 9. Η κατάσταση του ομίλου Air France - KLM είναι ιδιαίτερα δυσχερής, λόγω της οικονομικής του κατάστασης. Ο δείκτης χρέους[8] του ομίλου και το καθαρό χρέος υπερβαίνουν εκείνα της IAG ή της Lufthansa. Σύγκριση καθαρού χρέους και δεικτών χρέους το 2011 Πηγή: Air France 10. Η Air France, αντιμετωπίζοντας υψηλό χρέος και ανεπαρκή χρηματιστηριακή κεφαλαιοποίηση (μικρότερη από την αξία του στόλου της), δεν κατόρθωσε να αντιδράσει αποτελεσματικά στην απώλεια μεριδίου αγοράς στις διεθνείς αεροπορικές μεταφορές, πράγμα που κατέληξε σε ένα σχέδιο πολλών χιλιάδων εθελούσιων αποχωρήσεων το οποίο συμφωνήθηκε με τους εργαζομένους και τους εκπροσώπους των εργαζομένων. Αποδείξεις για τον αριθμό των απολύσεων και συμμόρφωση προς τα κριτήρια του άρθρου 2 στοιχείο α) 11. Η Γαλλία υπέβαλε την αίτηση αυτή με βάση το κριτήριο παρέμβασης του άρθρου 2 στοιχείο α) του κανονισμού (ΕΚ) αριθ. 1927/2006, που απαιτεί τουλάχιστον 500 απολύσεις σε χρονικό διάστημα τεσσάρων μηνών σε επιχείρηση κράτους μέλους, συμπεριλαμβανομένων των εργαζομένων τους οποίους απολύουν οι προμηθευτές της ή οι παραγωγοί των επόμενων σταδίων του προϊόντος. 12. Στην αίτηση γίνεται λόγος για 1 019 απολύσεις στην Air France κατά την περίοδο αναφοράς των τεσσάρων μηνών από την 1η Ιουλίου 2013 έως την 31η Οκτωβρίου 2013 και για 4 194 επιπλέον απολύσεις εκτός της περιόδου αναφοράς, αλλά σε σχέση με την ίδια διαδικασία συλλογικών απολύσεων. Όλες αυτές οι απολύσεις υπολογίστηκαν σύμφωνα με τις διατάξεις του άρθρου 2 δεύτερο εδάφιο τρίτη περίπτωση του κανονισμού (EΚ) αριθ. 1927/2006. Εξήγηση της απρόβλεπτης φύσης των εν λόγω απολύσεων 13. Οι γαλλικές αρχές υποστηρίζουν ότι η αύξηση του στόλου μεγάλων αποστάσεων τριών μεγάλων εταιρειών στην περιοχή του Περσικού Κόλπου ήταν απρόσμενη και θεαματική. Ο αριθμός των αεροσκαφών μεγάλων αποστάσεων αυξήθηκε από 100 το 2005 και σχεδόν 200 το 2008 σε πάνω από 300 το 2012, συμπεριλαμβανομένου ενός αυξανόμενου αριθμού πολύ μεγάλων αεροσκαφών A380. Η μεγάλη πλειονότητα των αεροπορικών εταιρειών εξέφρασε αμφιβολίες ως προς τις προθέσεις και το οικονομικό μοντέλο για να καταστούν αυτές οι επενδύσεις κερδοφόρες, όταν οι εν λόγω παραγγελίες και αγοραστικές προθέσεις εξαγγέλθηκαν από τις αεροπορικές εταιρείες του Περσικού Κόλπου. 14. Ο στόλος των εταιρειών αυτών εξακολουθεί να αναπτύσσεται πολύ γρήγορα με τεράστιες παραγγελίες, όπως αυτές που καταγράφηκαν στο Σαλόνι Αεροναυπηγικής του Ντουμπάι τον Νοέμβριο του 2013. Η εταιρεία Emirates έκανε την έκπληξη ανακοινώνοντας την αγορά 150 αεροσκαφών Boeing 777x (χωρητικότητας 342 έως 440 θέσεων) καθώς και 50 αεροσκαφών Super Jumbo A380 (χωρητικότητας 500 θέσεων ανά αεροσκάφος). Η εταιρεία Emirates μόνη της καλύπτει τους στόχους πωλήσεων Airbus για το συγκεκριμένο αεροσκάφος για το 2014 (25 αεροσκάφη). Η Etihad Airways ανακοίνωσε μια παραγγελία 56 αεροσκαφών Boeing μεγάλων αποστάσεων και 87 αεροσκαφών Airbus, μεταξύ των οποίων και 50 αεροσκαφών Airbus A350. Εν τω μεταξύ, η Qatar Airways ανακοίνωσε μια παραγγελία για πέντε αεροσκάφη μεταφοράς φορτίου Airbus A330 και επιβεβαίωσε την αγορά 50 αεροσκαφών Boeing 777x, τα οποία είχε αρχικά παραγγείλει τον Νοέμβριο στο Σαλόνι Αεροναυπηγικής του Ντουμπάι, και πρόσθεσε δικαιώματα αγοράς για 50 επιπλέον αεροσκάφη μεγάλων αποστάσεων αυτού του μοντέλου[9]. 15. Σύμφωνα με δημοσιεύματα του Τύπου[10], τα επεκτατικά σχέδια των αεροπορικών εταιρειών Emirates, Qatar και Etihad υπογραμμίζουν πώς το κέντρο βάρους των παγκόσμιων αεροπορικών μεταφορών έχει μετατοπιστεί από την Ευρώπη και τη Βόρεια Αμερική στη Μέση Ανατολή. 16. Επιπλέον, το φαινόμενο αυτό είναι μέρος ενός νομικού πλαισίου που χαρακτηρίζεται από μια έντονη τάση προς την ελευθέρωση των αεροπορικών μεταφορών. Από τα 28 κράτη μέλη της ΕΕ, 24 έχουν υπογράψει συμφωνίες με τις χώρες του Περσικού Κόλπου που προσφέρουν στους αερομεταφορείς τους ευρεία πρόσβαση στην ευρωπαϊκή αγορά. Αυτοί οι ταχέως μεταβαλλόμενοι «κανόνες του παιχνιδιού» στερούν από τις ευρωπαϊκές αεροπορικές εταιρείες την προβλεψιμότητα, η οποία είναι απαραίτητη για τον προγραμματισμό των επενδύσεών τους σε στόλο, του οποίου η αξία είναι σημαντική. 17. Η τιμή του πετρελαίου παραμένει σε ιστορικά υψηλά επίπεδα. Το 2011 το κόστος των καυσίμων αντιπροσώπευε το 24 % των εσόδων των αεροπορικών επιχειρήσεων έναντι 17 % το 2007. 18. Ο συνδυασμός αυτών των περιστάσεων και η κατάσταση στον τομέα των αεροπορικών μεταφορών τα έτη μετά την οικονομική και χρηματοπιστωτική κρίση κατέστησαν δυσχερή την πρόβλεψη της μελλοντικής εξέλιξης των αεροπορικών μεταφορών και τη λιγότερο απότομη λήψη των απαραίτητων μέτρων προσαρμογής. Προσδιορισμός των επιχειρήσεων που προέβησαν σε απολύσεις και των εργαζομένων για τους οποίους ζητείται βοήθεια 19. Η αίτηση αφορά 5 213 απολύσεις: 20. Οι 3 886 εργαζόμενοι για τους οποίους ζητείται βοήθεια κατανέμονται ως εξής: Κατηγορία || Αριθμός || Ποσοστό Άνδρες || 2 322 || 59,75 Γυναίκες || 1 564 || 40,25 Πολίτες της ΕΕ || 3 879 || 99,82 Πολίτες τρίτων χωρών || 7 || 0,18 Ηλικίας 15-24 ετών || 1 || 0,03 Ηλικίας 25-54 ετών || 1 206 || 31,03 Ηλικίας 55-64 ετών || 2 679 || 68,94 Άνω των 64 ετών || 0 || 0,00 21. Υπάρχουν 212 εργαζόμενοι με χρόνιο πρόβλημα υγείας ή αναπηρία. 22. Από πλευράς επαγγελματικών κατηγοριών, η κατανομή έχει ως εξής: Κατηγορία || Αριθμός || Ποσοστό Ανώτατα διοικητικά στελέχη ("Cadres supérieurs") || 69 || 1,78 Μεσαία διοικητικά στελέχη ("Cadres") || 607 || 15,62 Τεχνικοί και επόπτες ("Techniciens et agents de maîtrise") || 2 803 || 72,13 Υπάλληλοι και εργάτες ("Employés, ouvriers") || 407 || 10,47 23. Σύμφωνα με το άρθρο 7 του κανονισμού (ΕΚ) αριθ. 1927/2006, η Γαλλία διαβεβαίωσε ότι εφαρμόστηκε πολιτική ισότητας μεταξύ γυναικών και ανδρών και ότι τηρήθηκε η αρχή της μη διάκρισης, πράγμα που θα εξακολουθήσει να γίνεται και κατά τα διάφορα στάδια της παρέμβασης του ΕΤΠ, και ιδίως όσον αφορά την πρόσβαση στο εν λόγω Ταμείο. Περιγραφή της πληγείσας περιοχής και των αρχών της και των ενδιαφερόμενων μερών 24. Οι απολύσεις που καλύπτονται στην παρούσα αίτηση εντοπίζονται κυρίως στην Ile-de-France (77 %)· το υπόλοιπο 23 % κατανέμεται σε ολόκληρη τη χώρα, συμπεριλαμβανομένων της Κορσικής και των υπερπόντιων διαμερισμάτων, αλλά κυρίως (70 %) στις νότιες περιφέρειες Midi-Pyrénées και Provence-Alpes-Cote d'Azur (PACA). 25. Η αρμόδια αρχή είναι το Υπουργείο Εργασίας, Απασχόλησης, Επαγγελματικής Κατάρτισης και Κοινωνικού Διαλόγου, οι περιφερειακές υπηρεσίες Direcctes[11] και η Délégation générale à l’emploi et à la formation professionnelle (DGEFP). Η ίδια η Air France θα είναι σημαντικός παράγοντας αυτής της διαδικασίας και θα συντονίζει το πρόγραμμα. 26. Οι γαλλικές αρχές επιβεβαίωσαν ότι πληρούνται οι απαιτήσεις που ορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 27. Ο μεγαλύτερος αριθμός απολύσεων σημειώθηκε στην Ile-de-France (κυρίως στο Roissy). Καθώς αυτό αφορά την περιφέρεια του Παρισιού, τα επίπεδα ανεργίας τείνουν να είναι χαμηλότερα εκείνων της μητροπολιτικής Γαλλίας, ενώ στην PACA η ανεργία είναι κατά 1,5 ποσοστιαίες μονάδες υψηλότερη, το δε επίπεδο ανεργίας στη Midi-Pyrénées ευθυγραμμίζεται με το επίπεδο της μητροπολιτικής Γαλλίας. Επίπεδα ανεργίας στις περιφέρειες που κυρίως θίγονται από τις απολύσεις Πηγή: INSEE[12] 28. Οι γαλλικές αρχές υποστηρίζουν ότι οι απολύσεις στην Air France θα επιδεινώσουν το πρόβλημα της ανεργίας, που έχει ήδη οξυνθεί λόγω της οικονομικής και χρηματοπιστωτικής κρίσης. Κατά την περίοδο 2008-2013 η ανεργία αυξήθηκε κατά 38,7 % στην Ile-de-France, 37,8 % στην PACA, 47,0 % στη Midi-Pyrénées και 44,1 % στη μητροπολιτική Γαλλία. Επιπλέον, η Ile-de-France αντιμετωπίζει ένα άλλο κύμα μαζικών απολύσεων, δεδομένου ότι η μονάδα παραγωγής της Peugeot Citroën Automobile (PSA) στην Aulnay κλείνει εξ ολοκλήρου το 2014. 29. Στην περιοχή που θίγεται από τις απολύσεις περίπου το 40 % των ανέργων είναι άνεργοι για διάστημα μεγαλύτερο του ενός έτους και επτά άτομα αναζητούν εργασία για κάθε είδους θέση εργασίας. 30. Δεδομένου ότι η Air France απασχολεί περισσότερους από χίλιους εργαζομένους, είναι υποχρεωμένη να συνεισφέρει στην αναζωογόνηση των εν λόγω περιφερειών, δυνάμει του άρθρου L1233-84 του Code du Travail. Αυτό σημαίνει ότι η Air France θα συμβάλει στη δημιουργία νέων δραστηριοτήτων και νέων θέσεων εργασίας, κατά τρόπο ώστε να μετριαστούν οι επιπτώσεις των απολύσεων στις εν λόγω περιφέρειες. Συντονισμένη δέσμη εξατομικευμένων υπηρεσιών προς χρηματοδότηση και λεπτομερής περιγραφή των εκτιμώμενων δαπανών, συμπεριλαμβανομένης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία 31. Το “Projet Transform 2015”, το οποίο αποτελεί αντικείμενο της παρούσας αίτησης ΕΤΠ από τη Γαλλία, έχει ως στόχο την υποστήριξη των 5 213 εργαζομένων που προσφέρθηκαν να αποχωρήσουν από την εταιρεία, και ειδικότερα των 3 886 εργαζομένων για τους οποίους ζητείται βοήθεια. 32. Το μέτρο στο πλαίσιο του “Projet Transform 2015” για το οποίο οι γαλλικές αρχές ζητούν συγχρηματοδότηση από το ΕΤΠ είναι η άδεια επανένταξης («congé de reclassement»)[13]. Το μέτρο αυτό προορίζεται για τους εργαζομένους οι οποίοι, κατά τη στιγμή της εθελουσίας αποχώρησής τους, δεν έχουν ακόμη ακριβές σχέδιο επανένταξης και επιθυμούν να επωφεληθούν, για περίοδο που δύναται να φθάσει τους εννέα μήνες, και υπό ορισμένες συνθήκες έως και τους 15 μήνες[14], από τα μέτρα επανακατάρτισης, λήψης συμβουλών, προσανατολισμού ή βοήθειας για τη σύσταση ή εξαγορά επιχείρησης. – Υπηρεσίες παροχής συμβουλών και επαγγελματικός προσανατολισμός για τους εργαζομένους. Οι εργαζόμενοι θα πλαισιωθούν και θα προσανατολιστούν προς τα σχέδιά τους για επανένταξη ως μισθωτοί ή αυτοαπασχολούμενοι. Οι συμμετέχοντες θα επωφεληθούν από την παροχή συμβουλών και τον επαγγελματικό προσανατολισμό, την υποστήριξη για αναζήτηση εργασίας, την καθοδήγηση, την παροχή πληροφοριών σχετικά με τη διαθέσιμη κατάρτιση, την προώθηση της επιχειρηματικότητας και την παροχή συμβουλών για τη σύσταση επιχείρησης (αυτή μπορεί να περιλαμβάνει την αναζήτηση χρηματοδότησης, την παροχή βοήθειας για ένα επιχειρηματικό σχέδιο, καθώς και άλλες συνοδευτικές υπηρεσίες όσον αφορά την επιχειρηματικότητα) κ.λπ. – Κατάρτιση. Θα προταθούν στους εργαζομένους διάφοροι τύποι κατάρτισης προσαρμοσμένοι στις ανάγκες τους, όπως αυτές θα προσδιοριστούν από τους συμβούλους που θα παρέχουν τις συμβουλευτικές υπηρεσίες. Θα δοθεί ιδιαίτερη προσοχή στα «parcours encadrés», που είναι προγράμματα επαγγελματικής κατάρτισης μεγάλης διάρκειας για θέσεις απασχόλησης με ζήτηση. Ορισμένα παραδείγματα πιθανής επαγγελματικής κατάρτισης είναι τα ακόλουθα: η κατάρτιση σχετικά με την άμπελο και τον οίνο (οινοπαραγωγός), η κατάρτιση για τις υπηρεσίες σχετικά με τα τρόφιμα και τα ποτά, το ΠΕΙ[15] για τα νωπά είδη ζαχαροπλαστικής και τα γλυκίσματα, η κατάρτιση για την απόκτηση του DAEFLE (τίτλος επάρκειας διδασκαλίας των γαλλικών ως ξένης γλώσσας), η κατάρτιση σχετικά με τα μεταλλουργικά επαγγέλματα, η κατάρτιση για CTRIV[16] (οδηγός επιβατικών οχημάτων) κ.λπ. – Συνεισφορά για τη σύσταση επιχείρησης. Το μέτρο αυτό περιλαμβάνει επιχορήγηση ύψους έως 24 000 ευρώ, η οποία μπορεί να συμπληρωθεί με επιδόματα προσλήψεων ύψους έως 5 000 ευρώ. Η συνεισφορά για τη σύσταση επιχείρησης θα καταβληθεί σε διάφορες δόσεις εφόσον έχουν επιτευχθεί ορισμένοι στόχοι. Η πρώτη δόση ύψους 3 000 ευρώ θα καταβληθεί με την προσκόμιση αποδεικτικών στοιχείων περί της σύστασης ή εξαγοράς επιχείρησης, όπως η απόδειξη εγγραφής στα σχετικά μητρώα. Η δεύτερη και η τρίτη δόση ύψους 6 000 ευρώ θα καταβληθούν καθεμία κατά την υποβολή της πρώτης και δεύτερης δήλωσης ΦΠΑ επί των πωλήσεων που εμφανίζουν έναν ελάχιστο κύκλο εργασιών ύψους τουλάχιστον 500 ευρώ και 1 000 ευρώ αντίστοιχα. Τα αυτοαπασχολούμενα πρόσωπα και οι ατομικές επιχειρήσεις που απαλλάσσονται από την εκτίμηση περιουσιακών στοιχείων[17] θα λάβουν τη δεύτερη και την τρίτη δόση ύψους 6 000 ευρώ κατά την υποβολή της πρώτης και δεύτερης δήλωσης δραστηριότητας στο μητρώο του RSI[18], με ελάχιστο κύκλο εργασιών 200 ευρώ και 500 ευρώ αντίστοιχα, μαζί με την απόδειξη πληρωμής των τελών. Μια πρόσθετη δόση ύψους 9 000 ευρώ προβλέπεται για επιχειρήσεις, αυτοαπασχολούμενα πρόσωπα και ατομικές επιχειρήσεις που δεν εξαιρούνται από την εκτίμηση περιουσιακών στοιχείων κατά την υποβολή της έγκυρης φορολογικής δήλωσης του πρώτου έτους. Για την πρόσληψη σε μόνιμη θέση πλήρους απασχόλησης πρώην εργαζομένου της Air France για τον οποίο ζητείται βοήθεια από το ΕΤΠ, η συνεισφορά για τη σύσταση επιχείρησης θα συμπληρώνεται με επιπλέον 3 000 ευρώ (5 000 ευρώ σε περίπτωση που ο εργαζόμενος που προσλαμβάνεται είναι ηλικίας άνω των 55 ετών). – Τακτικές δραστηριότητες πληροφόρησης και επικοινωνίας που στοχεύουν στους συμμετέχοντες εργαζομένους. – Επίδομα επανένταξης (allocation de congé de reclassement). Το μηνιαίο αυτό επίδομα, που καταβάλλεται μέχρι το τέλος της άδειας επανένταξης, ανέρχεται στο 70 % του τελευταίου μικτού μισθού του εργαζομένου. Το ποσό αυτό υπολογίζεται με βάση την παραδοχή συμμετοχής πλήρους απασχόλησης των εργαζομένων σε ενεργητικά μέτρα της αγοράς εργασίας· αν η συμμετοχή αυτή είναι μικρότερη, το ΕΤΠ θα καταβάλει στους εργαζόμενους επίδομα υπολογισμένο αναλογικά με την πραγματική τους συμμετοχή. – Επίδομα κινητικότητας. Ο εργαζόμενος για τον οποίο ζητείται βοήθεια, ο οποίος αποδέχεται μια θέση εργασίας που συνεπάγεται αλλαγή του τόπου κατοικίας σε απόσταση μεγαλύτερη των 100 χιλιομέτρων από τον σημερινό τόπο κατοικίας, θα λάβει ένα κατ’ αποκοπή ποσό ύψους 2 880 ευρώ για να καλύψει τις αναγκαίες δαπάνες. 33. Οι δαπάνες για τη χρήση του ΕΤΠ, που περιλαμβάνονται στην αίτηση σύμφωνα με το άρθρο 3 του κανονισμού (ΕΚ) αριθ. 1927/2006, καλύπτουν την οργάνωση, την παρακολούθηση και την ιχνηλασιμότητα των στοιχείων. Οι γαλλικές αρχές εξήγησαν ότι το χαμηλό επίπεδο των δαπανών για τη χρήση του ΕΤΠ και ο μηδενικός συντελεστής των μέτρων ελέγχου και ενημέρωσης και δημοσιότητας οφείλονται στο γεγονός ότι δεν τιμολόγησαν δραστηριότητες που ήταν ούτως ή άλλως υποχρεωμένες να εκτελέσουν στο πλαίσιο της εθνικής διαχείρισης. 34. Οι εξατομικευμένες υπηρεσίες που παρουσίασαν οι γαλλικές αρχές αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι γαλλικές αρχές εκτιμούν ότι το συνολικό κόστος ανέρχεται σε 51 875 626 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 51 845 626 ευρώ και ότι οι δαπάνες για τη χρήση του ΕΤΠ ανέρχονται σε 30 000 ευρώ (0,06 % του συνολικού ποσού). Η συνολική συνεισφορά που ζητείται από το ΕΤΠ είναι 25 937 813 ευρώ (50 % του συνολικού κόστους). Ενέργειες || Εκτιμώμενος αριθμός εργαζομένων για τους οποίους ζητείται βοήθεια || Εκτιμώμενο κόστος ανά εργαζόμενο για τον οποίο ζητείται βοήθεια (σε ευρώ) (*) || Συνολικό κόστος (ΕΤΠ και εθνική συγχρηματοδότηση) (σε ευρώ) (**) Εξατομικευμένες υπηρεσίες (άρθρο 3 πρώτο εδάφιο του κανονισμού (EΚ) αριθ. 1927/2006) Υπηρεσίες παροχής συμβουλών και επαγγελματικός προσανατολισμός για τους εργαζομένους (Orientation professionelle) || 3 886 || 1 385 || 5 382 694 Κατάρτιση (Formation) || 1 268 || 2 567 || 3 255 292 Συνεισφορά για τη σύσταση επιχείρησης (Primes à la crèation d'entreprise) || 955 || 22 000 || 21 010 000 Τακτικές δραστηριότητες πληροφόρησης και επικοινωνίας (Actions de communication destinés aux travailleurs concernés) || 3 886 || 70 || 272 020 Επίδομα επανένταξης (allocation de congé de reclassement) || 3 379 || 6 387 || 21 580 020 Επίδομα κινητικότητας (Mobilité géographique) || 120 || 2 880 || 345 600 Υποσύνολο εξατομικευμένων υπηρεσιών || || 51 845 626 Δαπάνες για τη χρήση του ΕΤΠ (άρθρο 3 τρίτο εδάφιο του κανονισμού (ΕΚ) αριθ. 1927/2006) Δραστηριότητες προετοιμασίας || || 0 Οργάνωση, παρακολούθηση και ιχνηλασιμότητα των στοιχείων || || 30 000 Ενημέρωση και δημοσιότητα || || 0 Δραστηριότητες ελέγχου || || 0 Υποσύνολο δαπανών για την εφαρμογή του ΕΤΠ || || 30 000 Σύνολο εκτιμώμενων δαπανών || || 51 875 626 Συνεισφορά ΕΤΠ (50 % του συνολικού κόστους) || || 25 937 813 (*) Για την αποφυγή δεκαδικών ψηφίων, το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε η Γαλλία. (**) Η διαφορά των συνόλων αποδίδεται στη στρογγυλοποίηση. 35. Οι γαλλικές αρχές δεν ανέφεραν πώς τα μέτρα που περιγράφονται ανωτέρω είναι συμπληρωματικά προς ενέργειες που χρηματοδοτούνται από τα διαρθρωτικά ταμεία. Ωστόσο, εξήγησαν ότι δεν προβλέπεται δημόσια παρέμβαση υπέρ των πρώην εργαζομένων της Air France. Δεδομένου ότι η Air France είναι εταιρεία in bonis (δηλ. όχι υπό εκκαθάριση) που απασχολεί 1 000 ή περισσότερους υπαλλήλους, είναι ευθύνη του εργοδότη να καλύψει ολόκληρο το κόστος των συνοδευτικών μέτρων για τη διασφάλιση της επανένταξης των εργαζομένων που απολύθηκαν (βλ. υποσημείωση σχετικά με την άδεια επανένταξης στην παράγραφο 31). 36. Επιπλέον, οι γαλλικές αρχές δήλωσαν ότι έχουν συνάψει γραπτή συμφωνία με την επιχείρηση που πραγματοποίησε απολύσεις, σύμφωνα με την οποία κατά την εφαρμογή των μέτρων που περιγράφονται ανωτέρω δεν θα ληφθούν χρηματοδοτικές συνεισφορές και από άλλα χρηματοδοτικά μέσα της Ένωσης για τα ίδια μέτρα. Ημερομηνία(-ες) κατά την οποία/τις οποίες ξεκίνησαν ή έχει προγραμματιστεί να ξεκινήσουν οι εξατομικευμένες υπηρεσίες για τους πληγέντες εργαζομένους 37. Οι εξατομικευμένες υπηρεσίες που περιλαμβάνονται στη συντονισμένη δέσμη μέτρων για την οποία ζητείται συγχρηματοδότηση από το ΕΤΠ άρχισαν να παρέχονται από τη Γαλλία στους πληγέντες εργαζομένους στις 6 Νοεμβρίου 2012. Η ημερομηνία αυτή, επομένως, αντιπροσωπεύει την αρχή της περιόδου επιλεξιμότητας για οποιαδήποτε βοήθεια ενδέχεται να χορηγηθεί από το EΤΠ. Διαδικασίες για τη διαβούλευση με τους κοινωνικούς εταίρους 38. Οι γαλλικές αρχές ανέφεραν ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους εκπροσώπους των στοχευόμενων δικαιούχων και τους κοινωνικούς εταίρους. Μεταξύ του πρώτου τριμήνου του 2012 και του Ιουλίου του 2013 πραγματοποιήθηκαν πολυάριθμες συναντήσεις της διοίκησης της Air France με τους εκπροσώπους των συνδικαλιστικών οργανώσεων σχετικά με τις συμφωνίες για το “Projet Transform 2015”. 39. Οι γαλλικές αρχές επιβεβαίωσαν ότι πληρούνται οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις 40. Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι γαλλικές αρχές στην αίτησή τους: · επιβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · διαβεβαίωσαν ότι οι ενέργειες παρέχουν στήριξη σε μεμονωμένους εργαζόμενους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · επιβεβαίωσαν ότι οι προαναφερόμενες επιλέξιμες ενέργειες δεν λαμβάνουν βοήθεια από άλλα χρηματοδοτικά μέσα της ΕΕ. Συστήματα διαχείρισης και ελέγχου 41. Η αίτηση περιέχει περιγραφή του συστήματος διαχείρισης και ελέγχου, το οποίο προσδιορίζει τις ευθύνες των εμπλεκόμενων φορέων. Η Γαλλία γνωστοποίησε στην Επιτροπή ότι τη χρηματοδοτική συνεισφορά θα διαχειρίζονται η Délégation générale à l’emploi et à la formation professionnelle (DGEFP - Γενική αντιπροσωπεία απασχόλησης και επαγγελματικής κατάρτισης) του Υπουργείου Εργασίας, Απασχόλησης και Υγείας. Τις πληρωμές θα διαχειρίζεται στο ίδιο υπουργείο το Département Financiement, Dialogue et Contrôle de Gestion - Mission du financement, du budget et du dialogue de gestion (DGEFP-MFBDG - Αποστολή χρηματοδότησης, προϋπολογισμού και διαλόγου διαχείρισης). Οι πιστοποιήσεις θα παρέχονται από το Pôle de Certification (Κέντρο πιστοποίησης) της Γενικής Διεύθυνσης Δημόσιων Οικονομικών της Nantes. Χρηματοδότηση 42. Με βάση την αίτηση της Γαλλίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στις δαπάνες για τη χρήση του ΕΤΠ) ανέρχεται σε 25 937 813 ευρώ, ποσό που αντιπροσωπεύει το 50 % του συνολικού κόστους. Η βοήθεια που προτείνει η Επιτροπή στο πλαίσιο του Ταμείου βασίζεται στις πληροφορίες που παρέσχε η Γαλλία. 43. Με δεδομένο το μέγιστο δυνατό ποσό χρηματοδοτικής συνεισφοράς από το ΕΤΠ, σύμφωνα με το άρθρο 12 του κανονισμού (EΚ, Eυρατόμ) αριθ. 1311/2013 του Συμβουλίου, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του προαναφερόμενου ποσού. 44. Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως καθορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[19]. 45. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2014 ειδικές πιστώσεις ανάληψης υποχρεώσεων, όπως απαιτείται από το σημείο 13 της διοργανικής συμφωνίας της 2ας Δεκεμβρίου 2013. Πηγή πιστώσεων πληρωμών 46. Οι πιστώσεις που διατίθενται στη γραμμή του προϋπολογισμού για το ΕΤΠ στον προϋπολογισμό του 2014 θα χρησιμοποιηθούν για την κάλυψη του ποσού των 25 937 813 ευρώ. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2013/014 FR/Air France από τη Γαλλία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[20], και ιδίως το άρθρο 12 παράγραφος 3, Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[21], Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[22], και ιδίως το σημείο 13, Έχοντας υπόψη την πρόταση της Ευρωπαϊκής Επιτροπής[23], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[24]. (3) Στις 20 Δεκεμβρίου 2013 η Γαλλία υπέβαλε αίτηση για την κινητοποίηση του ΕΤΠ όσον αφορά τις απολύσεις στην επιχείρηση Air France, την οποία συμπλήρωσε με πρόσθετες πληροφορίες που αφορούν το διάστημα έως και τις 24 Ιουλίου 2014. Η εν λόγω αίτηση πληροί τις απαιτήσεις που ισχύουν για τον καθορισμό του ποσού των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 25 937 813 ευρώ. (4) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Γαλλία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014 κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 25 937 813 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] EE L 347 της 20.12.2013, σ.884. [2] ΕΕ L 406 της 30.12.2006, σ. 1. Βλ. επίσης άρθρο 23 του κανονισμού (ΕΕ) αριθ. 1309/2013, ΕΕ L 347 της 20.12.2013, σ. 855. [3] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [4] ΕΕ-27 – Βόρεια Αμερική: σημειώθηκε μείωση κατά 0,5 %, ΕΕ-27 – Νότια Αμερική: κατά 1,8 %, ΕΕ-27 – Αφρική κατά 2,8 % και EE-27 – Ασία: κατά 1,2 % [5] http://www.icao.int/Newsroom/News%20Doc%202013/COM.43.13.ECON-RESULTS.Final-2.en.pdf [6] Η IAG περιλαμβάνει τη British Airways και την Iberia. [7] Πηγή: Les compagnies aériennes européennes sont-elles mortelles? Perspectives à vingt ans [8] Ο δείκτης χρέους ορίζεται ως ο λόγος του συνολικού χρέους προς τα συνολικά περιουσιακά στοιχεία. [9] http://online.wsj.com/articles/qatar-airways-confirms-purchase-of-50-boeing-777x-aircraft-1405504408 [10] http://dohanews.co/qatar-airways-to-buy-50-long-haul-b777x-planes-from-boeing/ [11] Direccte (Directions régionales des entreprises, de la concurrence, de la consommation, du travail et de l'emploi) http://www.direccte.gouv.fr/. Η Direccte, που δημιουργήθηκε το 2010, συγκεντρώνει τις διάφορες διοικητικές υπηρεσίες που σχετίζονται με το εμπόριο, τον τουρισμό, τις εμπορικές δραστηριότητες και τη βιομηχανία, τις επιχειρηματικές πληροφορίες, την εργασία και την απασχόληση, τον ανταγωνισμό και τους καταναλωτές. [12] Institut national de la statistique et des études économiques (INSEE). http://www.insee.fr [13] Όσον αφορά την άδεια επανένταξης (‘congé de reclassement’), το άρθρο L1233-71 του Κώδικα Εργασίας προβλέπει ότι μια επιχείρηση που απασχολεί περισσότερα από χίλια άτομα οφείλει να προτείνει τα μέτρα που ορίζονται σε αυτόν για ελάχιστο χρονικό διάστημα τεσσάρων μηνών. Σύμφωνα με την προαναφερθείσα νομοθεσία, η περίοδος από τον πέμπτο μήνα είναι, συνεπώς, προαιρετική και μπορεί να αποτελέσει αντικείμενο συνεισφοράς από το ΕΤΠ σύμφωνα με το άρθρο 6 παράγραφος 1 του κανονισμού (ΕΚ) αριθ. 1927/2006. Η Air France αποφάσισε να προτείνει το εν λόγω μέτρο για μέγιστη περίοδο δώδεκα μηνών. Η αίτηση δεν προβλέπει καμία συνεισφορά για το πρώτο τετράμηνο της άδειας επανένταξης, που αντιστοιχεί στην ελάχιστη διάρκεια που προβλέπεται από τον νόμο. [14] Κατ’ εξαίρεση, για τους εργαζομένους που παρακολουθούν ένα ‘parcours encadré’ (δηλαδή επαγγελματική κατάρτιση μεγάλης διάρκειας για θέσεις απασχόλησης με ζήτηση) η άδεια επανένταξης ‘congé de reclassement’ μπορεί να επεκταθεί έως και 15 μήνες, ώστε να καλύψει την ολοκλήρωση του parcours encadré και επιπλέον τρεις μήνες πλαισιωμένης αναζήτησης εργασίας. [15] ΠΕΙ σημαίνει πιστοποιητικό επαγγελματικής ικανότητας. [16] Conducteur(trice) du transport routier interurbain de voyageurs (CTRIV) [17] “micro-social”, υπεραπλουστευμένο σύστημα κοινωνικής ασφάλισης κ.λπ. [18] Régime Social des Indépendants (σύστημα κοινωνικής ασφάλισης για τα αυτοαπασχολούμενα πρόσωπα). [19] ΕΕ C 373 της 20.12.2013, σ. 1. [20] ΕΕ L 406 της 30.12.2006, σ. 1. [21] ΕΕ L 347 της 20.12.2013, σ. 855. [22] ΕΕ C 373 της 20.12.2013, σ. 1. [23] ΕΕ C […] της […], σ. […]. [24] EE L 347 της 20.12.2013, σ. 884.